cyanic-selkie/wikianc huggingface dataset:
Vlaams (taalkunde)
Ander dialekte
'n Ander kategorie variante bestaan uit die Nederlandse dialekte wat in België gepraat word. Die "Vlaamse dialekte", soos dit gereeld in leketaal genoem word, vorm egter nie 'n eenheid nie: d.w.s. hulle is nie in meerdere mate nader verwant aan mekaar as die dialekte wat in Nederland gepraat word nie, daar is eerder verskeie groepe wat ooreenkom met die feodale prinsdomme; sommige kom wel oor grense voor, veral in die provinsies wat geskep is deur die historiese hertogdom van Brabant te verdeel (Noord-Brabant is Nederlands, Antwerpen en Vlaams-Brabant is Belgies) en die gewes Limburg (beide state, België en Nederland, het homonieme provinsies). Die hoofskeidingslyn tussen die Nederlandse dialekte loop van noord na suid, nie van wes na oos soos die België-Nederland grens nie. Eeue van afsonderlike politieke lewe het natuurlik na heel party idiomatiese verskille in die amptelike taal en in verskeie jargons gelei, maar byna geen grammatikale verskille en selfs geen meer beduidende verskil in woordeskat as sê maar tussen Oostenryk, Switserland en Duitsland nie (selfs binne die federale land is daar duidelik onderskeibare noordelike en suidelike groepe, voor Martin Luther was daar selfs geen gemene skryfwyse nie). Die sprokie dat 'Vlaams' " 'n taal sonder 'n letterkunde" was, apart van Nederlands, is deur die Belgiese frankofiele regerende klas gehandhaaf ten einde enige dreigement van 'n toenemende oproep om erkenning onder die Nederlandssprekende meerderheid af te weer.
In Vlaandere word relatief meer dialek gebruik as in omringende lande. Ook in Vlaandere is 'n neiging soos in ander lande waarneembaar dat jonger generasies in teenstelling met hulle ouers eerder 'n verswakte dialekvorm praat. Dit is nogtans 'n onlangse verskynsel.
Ooreenkomste met Afrikaans
Klanke wat dieselfde klink in Vlaamse dialekte en Afrikaans.
die dubbelle 'oo' byvoorbeeld in: boot, stoom, hoogte, droom... Uitspraak in Algemene Nederlands klink meer soos bowt, stowm, howgte..
die dubbelle 'ee' byvoorbeeld in: been, leen, geen, twee... Uitspraak in Algemene Nederlands klink meer soos bejn, lejn...
die 'sk' waar dit in Nederlands 'sch' is. In party Wes-Vlaamse dialekte verdwyn die 'sch' klank en word ook 'sk' gebruik. Wes-Vlaamse voorbeelde: skoot,skip, skaap, skriv'n (skryf), skeermes, miskien...
woordelys van nog gebruikte woorde in Afrikaans/Vlaams:
verniet (nl:gratis of voor niets), stasie, wêreld/weireld, wêrd/weird, lankal, asem, baklei/bakkeleien, deesdae/één van deesdage, dog/docht (nl:dacht), vlerke, stêrt/steirt (nl:staart), kêrs/keirs (nl:kaars), iewers/ievers&ieverans (nl:ergens), inkopies/inkopes (nl:boodschappen), pêrd/peird (nl:paard), veral, versekers/verzekers (nl: echt waar), deur/deur, waardeur, deurdat (nl:door), voetsek/voet ze'k (nl: vooruit met de geit), kas, ink,
Henry Binns
Sir Henry Binns (1837 – 1899) was 'n Eerste Minister van Natal. Hy is gebore in 1837 en arriveer in 1858 in Natal. Hy begin in 1860 met 'n suikerboerdery. Van 1862 tot 1892 was hy die bestuurdervan die Umhlanga Valley Sugar Estate co. wat hy tot stand gebring het. In 1879 word hy reeds benoem as 'n lid van die Wetgewende Raad en in 1883 word hy 'n verkose lid. In 1897 word hy aangestel as Eerste Minister. In dieselfde jaar word hy ook Koloniale Sekretaris en Minister van Landbou. Een van sy grootste prestasies was om Natal te laat aansluit by die Doeane Konvensie in 1898. Hy is oorlede in 1899.
Diamond White (sangeres)
Diamond White (gebore 1 Januarie 1999) is 'n Amerikaanse aktrise en skryfster. Sy is bekend vir haar rolle in die rolprente ''Boo! A Madea Halloween (2016) en Incredibles 2 (2018), en in die televisiereekse Transformers: Rescue Bots (2011) en The Lion Guard'' (2016).
Botha Huis
Ligging
Botha Huis lê in die Umdoni Park net suid van die dorpie Pennington aan die Natalse suidkus. Die huis word omring deur gholfbane, parke met wandelpaaie en die see.
Geskiedenis
Suikerboer en politikus sir Frank Reynolds was goed bevriend met genl. Louis Botha. Reynolds het die groot koloniale gewelhuis met luukse binneversiering en met 'n puik see-uitsig vir Botha laat bou. Botha is egter oorlede voor die huis voltooi is, maar sy weduwee, Annie Botha, het die huis op 15 Mei 1920 betrek en daar gewoon tot met haar dood in 1937. Daarna het dit eers die vakansiehuis geword van die volgende premiers van die Unie van Suid-Afrika. Tydens die Tweede Wêreldoorlog is die huis tydelik gebruik as hersteloord vir offisiere. Vroeg in die 1950's was die huis in die nuus toe voorbereidings getref is vir die gebruik daarvan deur koning George VI. Hy was toe ernstig siek en was van plan om in die rustige omgewing van Umdoni Park te herstel. Sy dood op 5 Februarie 1952 het sy koms verhoed. Reynolds het met sy dood in September 1930 die huis sowel as 'n som geld vir die onderhoud daarvan aan die volk van Suid-Afrika bemaak.
Ander ampswonings
Ander bekende ampswonings van goewerneurs, administrateurs, goewerneurs-generaal, presidente en premiers in Suid-Afrika is Groote Schuur, Krugerhuis, Genadendal (voorheen Westbrooke), Highstead, Mahlamba Ndlopfu (vroeër Libertas), Oliver Tambo Huis (eers bekend as Over-Vaal), John L. Dube Huis (dit was King's House), Leeuwenhof, Highclere en Oliewenhuis.
Jackie Hoffman
Jackie Hoffman (gebore 29 November 1960) is 'n Amerikaanse aktrise en skryfster. Sy is bekend vir haar rolle in die rolprente Kissing Jessica Stein (2001), Legally Blonde 2: Red, White & Blonde (2003), Garden State (2004), en A Dirty Shame (2004).
Sunnyvale
Sunnyvale is 'n stad in Sentraal-Kalifornië, net suid van San Francisco. Volgens die 2010 sensus het die stad 'n bevolking van 140 081 gehad, waarvan 53,27% wit is.
Ewert Snyman
Ds. Ewert Frederik Johannes Snyman (Salisbury, Rhodesië, 19 Desember 1945 – Orkney (waarskynlik), Noordwes, Suid-Afrika, 5 Junie 2010) was tussen 1970 en 1993 predikant in twee gemeentes van die Gereformeerde Kerke in Suid-Afrika, albei in die destydse Transvaal.
Herkoms en jeug
duimnael|links|280px|Ds. [[Pieter Snyman|Piet Snyman saam met sy vrou en kinders in die pastorietuin in Salisbury. Die seuntjie is die latere ds. Ewert Snmyman.]] Ewert Snyman se vader was die Gereformeerde predikant ds. P.G.W. Snyman, wat die gemeente Krokodilrivier van 1931 tot 1944 bedien het en toe Salisbury tot sy dood op 8 Februarie 1948, toe Ewert nog nie twee jaar en twee maande oud was nie.
Volgens ds. Fenmo Berg wat ds. Snyman se lewenskets in die Almanak van die GKSA vir 2011 geskryf het, was dit vir hom moeilik om sonder 'n vader groot te word. Sy weduweemoeder het na Potchefstroom verhuis, waar grootgeword en skoolgegaan het. Hier het klavierlesse geneem en het dit geblyk dat hy 'n besonder begaafde musiekleerling is. Hy neem ook sanglesse. Sy musiekonderwyser het voorsien dat hy met sy besonderse talent verder as pianis opgelei sou word. Maar Snyman het reeds van 'n jong ouderdom die roeping ontvang om predikant te word.
In 1963 het hy met sy studie aan die PU vir CHO en die Teologiese Skool van die GKSA. Met sy teologiese professore het hy, volgens sy eie getuienis in later jare, elkeen ’n besonderse verhouding gehad en was hulle elkeen vir hom soos 'n vader.
In die bediening
duimnael|regs|240px|Ds. Snyman voor die [[Gereformeerde kerk Ontdekkers, wat in sy tyd gebou is.]]
Nadat Snyman sy studie voltooi het, is hy in November 1969 beroepbaar gestel en neem hy ’n beroep aan na die Gereformeerde kerk Ontdekkers, waar hy op 1 Februarie 1970 bevestig is. Ds. Berg skryf dat hy op dié datum bevestig is, was vir hom van besonderse betekenis omdat sy vader op dieselfde dag, 22 jaar vantevore, sy laaste keer gepreek het, en wel in Bulawayo, presies ’n week voor sy afsterwe. Tydens sy bediening is die kerkgebou van Ontdekkers op 5 Junie 1971 in gebruik geneem. Reeds hier in sy eerste gemeente het sy gesondheidsprobleme begin toe hy op 26-jarige ouderdom een Sondag op die kansel ineensak.
In Julie 1974 is ds. Snyman as predikant van die Gereformeerde kerk Orkney bevestig. Ds. Berg skryf sy amper 20 jaar lange bediening op dié myndorp: "Soveel lidmate getuig van die mooi gawes wat hy van die Here ontvang het. Sy preke was goed voorberei en verstaanbaar, gegrond op deeglike eksegese. Hy het die evangelie suiwer en onvervals verkondig. Hy het gereeld huisbesoek en siekebesoek gedoen. ln elke huis met sy besondere omstandighede het hy uit die Woord bemoedig, vermaan en vertroos."
Ds. Snyman se gesondheid het geleidelik agteruitgaan. Ná 'n hartomleidingsoperasie en talle ander operasies moes hy in Junie 1993 weens swak gesondheid emeriteer. Ds. Berg skryf: "Dit was vir hom besonder moeilik, en hy het in dié tyd intens geworstel met die wil van die Here. Tog het mens hom nooit hoor kla nie. Hy het altyd gesê dat dit goed gaan. Hy het hom dikwels verwonder dat die Here hom so lank gespaar het."
Sakeman
Tydens ds. Snyman se bedieningstyd op Orkney het hy in sy motorhuis met 'n afrolmasjien gemeentelike dokumente begin druk. Hieruit het EFJS Drukkers ontwikkel. Verskeie uitgawes van die evangelisasieblad Quo Vadis, katkisiehandleidings, preekbundels, teologiese boeke en nog kerklike publikasies is, het hy versorg en gedruk. Deur al die boeke wat gedruk is, wou hy diensbaar wees in die koninkryk van die Here.
Gesinslewe
Hy is in Desember 1968 met Anita getroud. In Anita het hy 'n ware lewensmaat gevind wat hom in sy bediening bygestaan het. Tydens sy siekte het sy hom bemoedig en versorg. So baie keer het net sy geweet hoe uitgeput hy was. Uit die huwelik is vyf kinders — Pieter, Bernard, Evert, Alta en Elize — gebore. Dit was vir hom 'n groot voorreg om sy kinders in die huwelik te kon bevestig en sy kleinkinders te doop. Hy het 'n lewendige belangstelling in die lewe van sy kinders, skoonkinders en kleinkinders gehad. Hy was trots op elkeen van sy kinders en kleinkinders se prestasies op verskeie terreine van die lewe.
Waardering
Ds. Berg skryf van ds. Snyman dat hy 'n beginselvaste mens was. "Deur sy besondere insig in Skrif, belydenis en kerkorde het hy op verskeie meerdere vergaderings die rigting aangedui wanneer besluite geneem moes word." Hy het tydens verskeie klassissittings en vergaderings van die partikuliere sinodes as skriba opgetree. Ds. Berg skryf: "Ewert se familie en almal wat hom geken het, getuig van sy beginselvastheid, liefde, hartlikheid, fyn sin vir humor en sy lag wat in harte bly voortleef. Hy het 'n liefde vir klassieke musiek gehad en het graag daarna geluister."
16de Oscar-toekenningsaand
Die 16de Oscar-toekenningsaand is op 2 Maart 1944 deur die Academy of Motion Picture Arts and Sciences gehou om erkenning te gee aan rolprente van 1943. Die meer teatrale aanbieding het dit die voorloper gemaak van hedendaagse Oscar-aande.
Die animasiereeks Tom and Jerry het hul eerste Oscar gewen vir The Yankee Doodle Mouse nadat hulle twee keer agtereenvolgens benoem is sonder om te wen. Hulle het eindelik nog ses Oscars gewen, onder meer drie keer agtereenvolgens vir die volgende drie jaar, en is altesaam 13 keer benoem.
Manlike en vroulke byspelers het vir die eerste volgrootte-beeldjies huis toe geneem in plaas van kleiner beeldjies wat op ’n plaat aangebring is.
Dit was die laaste keer tot in 2009 dat die beste prent meer as 10 benoemings gekry het. The Ox-Bow Incident is die laaste prent wat net in dié kategorie benoem is.
Pryse
Hier volg ’n lys van die belangrikste wenners en benoemdes (die wenners word eerste genoem en is in vet druk):
Brunswyk
Brunswyk (Duits: Braunschweig, Nederlands: Brunswijk) is 'n stad in die deelstaat Nedersakse, Duitsland met sowat 250 000 inwoners. Die stad maak deel uit van die Groter Metropolitaanse Gebied van Hannover-Braunschweig-Göttingen en lê sowat 40 kilometer van Hannover af.
Julie White
Julie White (gebore 4 Junie 1961) is 'n Amerikaanse aktrise. Sy is bekend vir haar rolle in die rolprente Transformers (2007), Transformers: Revenge of the Fallen (2009), Monsters vs. Aliens (2009), en Transformers: Dark of the Moon (2011).
Vlag van Somalië
Die nasionale vlag van Somalië (Somalies: Calanka Soomaaliyaa; Arabies: علم الصومال) is op 12 Oktober 1954 amptelik in gebruik geneem. Die vlag vertoon ’n enkele blou baan met ’n wit vyfpuntige ster in die middel van die vlag.
Simboliek
Die blou baan herinner ’n mens aan die Verenigde Nasies wat op ’n punt die area geadministreer het. Die vyfpuntige ster stel die vyf areas voor waarvandaan die Somaliërs afkomstig is nl.: noordelike Somalië, suidelike Somalië, noordelike Kenia, suidelike Ethiopië en Djiboeti. Die ster is ook ’n simbool van vryheid en die wit stel hoop, vrede en vooruitgang voor.
Ontwerp
Die vlag van Somalië is gebaseer op die vlag van die Verenigde Nasies, die verskil is dat daar ’n ster in die middel van die vlag is. Die vlag is ook soortgelyk aan die vlag van Viëtnam en die Bonnie Blue-vlag.
Kleure
Die kleurskema word hieronder gelys:
Pratt & Whitney F100
Die Pratt & Whitney F100 (maatskappykode JTF22) is 'n dubbele-turbowaaiermotor met nabrander, vervaardig deur Pratt & Whitney in Amerika. Dit word steeds in die F-15 Eagle en F-16 Fighting Falcon militêre vegvliegtuie aangewend.
Ontwikkeling
In 1967 het die Amerikaanse Vloot en Lugmag 'n gemeenskaplike versoek om voorstelle vir die Grumman F-14 Tomcat en FX uitgereik (FX het 'n parallelle ontwerp geword vir die vegvliegtuig, wat in 1970 gelei het tot die ontwikkeling van die F-15-vegter).
Werkverrigting
Maksimum druk:
Sacha Baron Cohen
Sacha Noam Baron Cohen (gebore 13 Oktober 1971) is 'n Britse akteur, komediant, draaiboekskrywer, en vervaardiger. Baron Cohen het fiktiewe karakters geskep en uitgebeeld soos Ali G, Borat Sagdiyev, Brüno Gehard, en Admiraal Generaal Aladeen. Soos sy held Peter Sellers, neem hy 'n verskeidenheid van aksente en gedaantes vir sy karakters en verskyn selfde buite karakter.
In die meeste van sy roetines, interak Baron Cohen se karakters met niksvermoedende mense, in 'n dokumentêre styl, en hulle besef nie hulle is ingestel vir komiese situasies nie.
Vroeë lewe
Baron Cohen is gebore in die weste van Londen. Sy moeder, Daniella Naomi (née Weiser), wat gewerk het as 'n beweging instrukteur, is gebore in Israel. Sy pa, Gerald Baron Cohen (1932–2016), was 'n klere winkel eienaar, wat in Londen gebore was. Baron Cohen het in 'n Joodse huis groot geword. Hy is vlot in Hebreeus sowel as sy moedertaal Engels.
Baron Cohen se pa se familie was Asjkenasiese Jode wat verskuif na Pontypridd, Wallis en Londen, en sy ma se familie is Duitse Jode. Sy vaderlike oupa, Morris Cohen, het "Baron" bygevoeg aan sy naam. Sy moeder se ouma, wat geleef het in Haifa, Israel, was opgelei as 'n balletdanser in Duitsland.
Baron Cohen het twee ouer broers: Erran en Amnon. Erran is 'n komponis en het gewerk op 'n paar van Sacha se films. Baron Cohen se neef, Simon, is 'n outisme navorser.
Ali G
Ali G se onderhoude met bekendes (dikwels politici) het bekend geword deels omdat die mense nie betrokke was by die grap dat Ali G, eerder as om 'n werklike onderhoudvoerder, was 'n komiese karakter gespeel deur Baron Cohen.
Eve Boswell
Eve Boswell (1922–1998) was ’n Suid-Afrikaanse sangeres wat in Hongarye gebore is. Sy en haar gesin kom in 1939 saam met die Boswell-sirkus na Suid-Afrika, en sy verander later haar van na Boswell. Ná ’n tydperk van werk in Engeland keer sy na Suid-Afrika terug en vestig haar in Durban. Van haar treffers sluit in "Sugarbush" (Suikerbossie), “Daar lê die ding" en "Mamma, ’k wil ’n man hê".
Lewensloop
Eva Edith Keleti is op 11 Mei 1922 in Boedapest, Hongarye gebore. Haar ouers was professionele musikant wat wêreldwyd getoer het. Sy is in Switserland geskool en studeer klavier in Boedapest voordat sy by haar ouers as die Three Hugo begin toer. Met die uitbreek van die Tweede Wêreldoorlog verlaat hulle Brittanje met die Boswell-sirkus. Sy trou en word as Eva Boswell 'n gewilde sang-ster in Suid-Afrika.
In 1949 oorreed Geraldo (Gerald Bright) haar om na Brittanje terug te keer om in sy orkes te sing. Die groep is gereeld op BBC-radio gehoor. Boswell en Geraldo se paaie skei in 1952, waarna sy 'n solo-loopbaan begin. Sy behaal haar eerste treffer in dieselfde jaar met "Sugar Bush", wat sy deels in Afrikaans sing.
In 1956 behaal haar treffer "Pickin' a Chicken" ('n Suid-Afrikaanse wysie, met nuwe woorde) die negende plek op die VK se treffersparade. Haar veeleisende program van radiowerk en toere het tot verskeie ineenstorting gelei.
Sy keer in 1960 na Suid-Afrika terug, waar sy op 14 Augustus 1998 in Durban oorlede is. Sy was 76 jaar oud.
Pensstreep-tuna
Die pensstreep-tuna (Katsuwonus pelamis) is 'n roofvis wat rondom die wêreld voorkom in water wat warmer as 19 °C is. In Engels staan die vis bekend as die Skipjack.
Voorkoms
Die pensstreep-tuna het 'n kort en amper vaatjieronde lyf. Die rugvin is blouswart terwyl die sye silwerblou is met die pens wit. Daar is swart strepe op die pens van die pensstreep-tuna. 'n Gemiddelde grootte vis weeg 3 tot 4 kg terwyl die Suid-Afrikaanse hengelrekord net onder die 10 kg is.
Habitat en gewoontes
Die vis verkies die oop see met watertemperatuur van tussen 19° en 30 °C. Hulle is baie sensitief vir veranderinge in die soutkonsentrasie van die seewater en vermy dele met 'n lae soutgehalte. Die vis leef saam in skole. Hulle swem en vreet net onder die oppervlakte van die see. Hulle vreet ansjovis, klein vissies, garnale en ander plankton.
Visserye
Dit is 'n gewilde kommersiële en eetvis, wat gewoonlik met ringnette vanaf bote gevang word, en word vars, bevrore, ingemaak, gedroog, gesout en gerook verkoop. In 2018 is vangste van 3,2 miljoen ton aangemeld, die derde hoogste van enige visvangste (naas Peruaanse ansjoveta en Alaska pollock). Lande wat groot hoeveelhede vangste van pensstreep-tuna aanteken, sluit die Maldive, Frankryk, Spanje, Maleisië, Sri Lanka en Indonesië in.
Pensstreep-tuna (skipjack) is die mees vrugbare van die belangrikste kommersiële tuna, en hul bevolking word as volhoubaar beskou teen die huidige menslike verbruik.
Emanuel Gregers
Emanuel Gregers (28 Desember 1881 – 21 Maart 1957) was 'n Deense regisseur, akteur, en skrywer. Hy was bekend vir sy rolle in die rolprente Den flyvende Hollænder I-IV (1920), Love in Exile (1923), Cocktail (1937), en Alle gaar rundt og forelsker sig (1941).
Pekel
Pekel is 'n oplossing van baie sout in water. Die konsentrasie kan wissel maar kan tot versadiging reik.
Etimologie
Die woord pekel is beperk tot Nederduits, Nederlands en Afrikaans. Engels het dit as pickle geleen en Duits as pökeln. Die oudste optekening is uit Middelnederduits en verder is die herkoms nie bekend nie. Daar is Duitse woordeboeke wat verband soek met die die Nederlandse visser Willem Beukelszoon uit Biervliet in die tweede helfte van die 14de eeu wat 'n metode bedink het om haringvis skoon te maak en met sout in te maak.
Natuurlike voorkoms
In soutmere wat aan groot verdamping blootstaan word natuurlike pekel gevorm. 'n Bekende voël wat in hierdie ekstreme omstandighede voorkom is die flamink.
Aanwending
Pekel word deur die mens aangewend om kos teen bederf te behoed en om kaas te vervaardig. 'n Ander aanwending is om ys op paaie te bestry as dit in die winter baie koud is en daar kapok val.
Gaby Hoffmann
Gaby Hoffmann (gebore 8 Januarie 1982) is 'n Amerikaanse aktrise en regisseuse. Sy is bekend vir haar rolle in die rolprente Field of Dreams (1989), Now and Then (1995), Everyone Says I Love You (1996), en Volcano (1997).
Kronkelderm
Die kronkelderm of ileum is die distale (onderste) deel van die dunderm in soogdiere, reptiele en voëls.
In mense is die kronkelderm sowat 2 tot 4 meter lank en die pH is gewoonlik tussen 7 en 8 (neutraal of effens alkalies). Dit volg op die duodenum en jejunum en word deur die ileumklep geskei van die blindederm.
Suid-Afrikaanse siviele ordes en dekorasies: 2002-
Drie nuwe ordes
Die drie nuwe nasionale ordes is:
Orde van Mapungubwe
Hierdie orde word toegeken aan Suid-Afrikaanse burgers vir uitstaande prestasie en uitnemendheid.
Sentrale motief / Simboliek
Mapungubwe - Die Koninkryk van Mapungubwe het meer as duisend jaar gelede in die noorde van Suid-Afrika bestaan. Dié koninkryk is onderskei deur 'n gesofistikeerde regeringstelsel, 'n ontwikkelde landboustelsel en myn- en metallurgienywerheid. Mapungubwe het wyd en syd handel gedryf - met lande tot so ver weg as China. Mapungubwe het in sy tyd die uitnemendheid van menslike denke en vindingrykheid verteenwoordig.
Elemente
Hierdie welbekende goue beeldjie van 'n renoster is by die argeologiese opgrawing van Mapungubwe ontdek. 'n Met goud geplateerde figuurtjie is rondom 'n sagte kern - waarskynlik gekerfde hout - gevorm. Hierdie beeldjie is getuie van die uitnemende menslike vindingrykheid wat in die koninkryk bestaan het.
Die heuwel vorm die agtergrond van die orde. Dit is 'n sandsteenheuwel wat neergelê is op modderafsettings in 'n droë, subtropiese gebied met ongereëlde somerreëns. Die uitgrawings by die vindplaas het getoon dat uitnemendheid gegroei het uit die moeilikste natuurlike omstandighede.
Die septer van Mapungubwe word op die orde aan albei kante van die goudsmeltpot geplaas. Hierdie septer is ook in 'n graf by die vindplaas ontdek. Versierde goudsmeltpot - Die basiese simmetriese vorms op die goudsmeltpot, wat oorvloei, is simbolies van die oorvloed aan uitnemendheid, wetenskap en kreatiwiteit en getuienis van die vroegste prestasies in die metallurgie.
Opkomende son - Die nuwe era wat vir Afrika aanbreek.
Vier uithoeke van die wêreld - Die uithoeke is simbolies van die prestasies van Suid-Afrikaners wêreldwyd.
Smeltoond - Die reinigende en lewegewende eienskappe van vuur, wat sedert die Ystertydperk gebruik is om ontwikkeling en uitnemendheid in beskawings en gemeenskappe te bevorder.
Orde van die Kremetart
Die Orde van die Kremetart word toegeken aan Suid-Afrikaanse burgers vir voortreflike diens. Dit word toegeken vir diens bo en behalwe die normale diens aan die gemeenskap. Dit word toegeken vir uitstekende en uitsonderlike bydraes in die volgende kategorieë:
Simboliek / Ontwerpelemente
Die Orde vind sy inspirasie in die kremetartboom, wat 'n tropiese boom is wat in Afrika voorkom. Die oorsprong van die naam baobab is deel van die rykdom aan legendes en misterieë van Afrika. Die kremetart is 'n belangrike element in landbou-bosbou in Afrika, aangesien die bas vir klere en tou gebruik word en die vrugte vir kos en brandstof, sowel as baie ander bruikbare produkte.
Elemente
Kremetart (Baobab of Adonsonnia digitata) - bekend vir sy wortels en langlewendheid. Die boom verskaf nie net koelte en plek vir vergaderings nie, maar ondersteun ook die gemeenskappe waarin dit groei.
Negekantige vorm - Die negekantige poligon-agtergrond is simbolies van die baie verskillende gebiede van moontlike bydraes en diens wat 'n vooruitstrewende en progressiewe nasie bou. Die ikoon is ook simbolies van die nege provinsies van Suid-Afrika.
Uitwendige organiese houvorm - Dié houvorm het die tekstuur van die bas van die kremetart. Die bas word algemeen gebruik vir die maak van matte en hoede.
Orde van die kamerade/deelgenote van O R Tambo
Hierdie Orde word toegeken aan buitelanders (staats- en regeringshoofde en ander buitelandse hooggeplaastes) vir vriendskap aan Suid-Afrika betoon. Dit is daarom 'n Orde van vrede, samewerking en aktiewe uitdrukking van solidariteit en ondersteuning.
Die Orde staan vir 'n noodsaaklike pilaar van internasionale en multilaterale betrekkinge. Al die toekennings sluit vier elemente in: 'n wandelstaf/kierie, 'n halskenteken, 'n miniatuurroset en 'n lapelroset. Die laaste Orde bestaan uit drie elemente: 'n halskenteken, 'n miniatuur- en 'n lapelroset.
Simboliek / Ontwerpelemente
Sentrale motief / Simboliek
Oliver Tambo - O R Tambo het 'n groot rol gespeel in die groei en ontwikkeling van die internasionale beweging van solidariteit teen rassisme en apartheid. Hy het onder meer die eerste sendings van die vryheidsbeweging in Egipte, Marokko, Ghana en Londen gestig. Dit was 'n klein begin om die vriende van Suid-Afrika wêreldwyd te verenig in 'n aaneenlopende en volgehoue mobilisasie van die internasionale gemeenskap ter ondersteuning van 'n vrye en demokratiese Suid-Afrika en teen die booshede van rassisme, onderdrukking en apartheid.
Majola (Molslang) - Die molslang is die slang wat volgens legende babas by geboorte besoek. Dit maak nooit die baba of familielede seer nie en die enigste vriendelike manier om dit weg te dryf, is vir die moeder om dit met haar eie borsmelk te spuit. Dit besoek die baba om hom/haar voor te berei vir 'n suksesvolle en veilige volwasse lewe. Dit kom as vriend en beskermheer.
Die slang se vriendskap is nie geanker in 'n goedhartige demonstrasie van welwillendheid nie, maar eerder in die aktiewe uitdrukking van solidariteit en die strewe om die langtermyn-sukses van die jong, groeiende lede van die menseras te ondersteun en aan te moedig.
Die slang leef voort in die mitologie van Afrika as gevolg van 'n klassieke verhaal met die titel The wrath of the ancestors (Die wraak van die voorvaders) deur A C Jordan. Hierdie verhaal keer die konvensionele siening van die slang as 'n giftige dierasie om en bied 'n bekendstelling aan die breër Afrika-interpretasie van die slang as 'n vriend en lid van 'n dinamiese ekologie.
Elemente
Wandelstaf -Die wandelstaf (kierie) is gekerf uit donker, inheemse hout en is 'n simbool van waardering vir die steun en solidariteit wat bewys is, sowel as 'n verbintenis om die ontvanger op sy beurt te ondersteun en by te staan.
Majola - Die waaksame oog met hake aan die bo- en onderkant is 'n simbool van die aktiewe uitdrukking van solidariteit en steun vir Suid-Afrika. 'n Tomoye bestaande uit vier seksies - is geïnspireer deur die universele jin-en-jang-simbool wat spreek van 'n bymekaarkompunt vir verskillende spirituele energieë.
Kerk van Griekeland
Die Kerk van Griekeland (Grieks: Ἐκκλησία τῆς Ἑλλάδος, Ekklisía tis Elládos) is ’n outokefale Oosters-Ortodokse Kerk wat in volle gemeenskap met die ander Oosters-Ortodokse kerke is. Die primaat van die kerk het die titel Aartsbiskop van Athene en die Hele Griekeland.
Die Kerk van Griekeland se gebied is beperk tot die land se grense voor die Balkan-oorlog van 1912–1913. Die res van Griekeland val onder die jurisdiksie van die Ekumeniese Patriargaat van Konstantinopel. Vir praktiese redes word van laasgenoemde gemeentes de facto deur die Kerk van Griekeland geadministreer volgens ’n ooreenkoms met die Patriargaat van Konstantinopel.
Persia White
Persia White (gebore 25 Oktober 1972) is 'n Amerikaanse aktrise, vervaardiger, en skryfster. Sy is bekend vir haar rolle in die rolprente Spoken Word (2009) en Cargo (2017), en in die televisiereekse Girlfriends (2000) en The Vampire Diaries (2009).
Canon EOS 10D
Ten spyte van die feit dat dit 'n APS-C sensor het, is die 10D bekend gestel voor EF-S lense beskikbaar geword het, en is nie versoenbaar met hulle nie. Die 10D was slegs in staat om EF lense te pas. Al die opeenvolgende Canon Digitale SLR kameras met 'n APS-C sensor kan EF-S lense pas.
Die 10D het RAW-beelde in die Canon CRW-lêerformaat gestoor, wat nie meer deur Canon gebruik word nie, hoewel moderne weergawes van Canon se Digital Photo Professional dit sal lees.
Michole Briana White
Michole Briana White (gebore 29 Junie 1969) is 'n Amerikaanse aktrise. Sy is bekend vir haar rolle in die rolprente Encino Man (1992), Courage Under Fire (1996), Volcano (1997), en Faster (2010).
Kievitsdel
Kievitsdel is ’n nedersetting in die munisipaliteit Renkum in die provinsie Gelderland in Nederland.
Mette Gregersen
Mette Gregersen (gebore 27 Julie 1989) is 'n Deense aktrise. Sy is bekend vir haar rolle in die rolprente Lost Generation (2004), What No One Knows (2008), en Bora Bora (2011).
Amelda Brand
Amelda Brand is 'n Suid-Afrikaanse dramaturg, akteur en drama-terapeut.
Lewe en werk
Sy verwerf haar M.A. graad in Kreatiewe Kuns terapie vanaf die Concordia Universiteit in Montreal, Kanada in 2009. Sy werk ook as 'n gerigestreede drama-terapeut.
Oxfordshire
Oxfordshire (uitgespreek /ˈɒksfərdʃər/, dikwels afgekort tot Oxon) is 'n graafskap in Engeland, in die Verenigde Koninkryk. Die graafskap grens aan Northamptonshire, Buckinghamshire, Berkshire, Wiltshire, Gloucestershire en Warwickshire.
Oxfordshire het 'n geskatte bevolking van 682 400 in 2017 gehad en is dus die 35ste grootste graafskap in die land.
Albertina Sisulu
Albertina Sisulu (gebore 21 Oktober 1918; † 2 Junie 2011) is in die Transkei gebore as die tweede kind van Bonilizwe en Monica Thethiwe. Haar ma se gesondheid het agteruitgegaan en met haar pa se dood in 1929 het hy Albertina, wat toe elf jaar oud was, gevra om na haar broers en susters om te sien.
Geskiedenis
Albertina was van plan om 'n non te word, maar het toe gaan verpleeg. Op dié manier kon sy haar broers en susters finansieel ondersteun tydens hul studies. In 1944 is sy met Walter Sisulu getroud. Haar man het haar aangemoedig om betrokke te raak by die politiek en sosiale opheffingswerk. As verpleegster het sy byvoorbeeld geboortebeperking in Orlando bekend gestel.
In 1955 het Albertina haar by die ANC se Vroueliga aangesluit. In 1956 het sy saam met Lilian Ngoyi, Helen Joseph en Amina Cachalia duisende vroue in die beroemde Vrouedag-optog na die Uniegebou gelei om teen die verpligte dra van "dompasse" te protesteer. Sy was ook een van die stigterslede van die United Democratic Movement (UDM).
Toe Walter verkies is tot die ANC se eerste voltydse sekretaris-generaal, het Albertina die gesin se enigste broodwinner geword. Sy het ook as skakel tussen die ANC-leiers in die tronk en diegene in ballingskap opgetree. Die Veiligheidspolisie het haar gedurig lastig geval en sy is verskeie kere beperkings opgelê, verban, onder huisarres geplaas of in hegtenis geneem - soms in alleenopsluiting.
Die Sisulu's het vyf kinders - Max, Lungi, Zwelake, Lindiwe en Nkuleko - en drie aangenome kinders gehad. Dié drie was Walter se suster se twee kinders, Gerald en Beryl, en Samuel, wat 'n hegte verhouding met Walter gesmee het tydens sy verblyf op Robben-eiland. Al hul kinders het grootgeword in hul huis in Soweto. Eers vier jaar voor Walter se dood het die paar na 'n huis in Linden, Johannesburg, verhuis.
Albertina se toewyding aan die "struggle" is na haar en Walter se kinders deurgegee. Hul oudste seun, Max, het byvoorbeeld op 17-jarige ouderdom reeds in aanhouding verkeer en het in ballingskap gegaan nadat sy pa in 1963 in Rivonia in hegtenis geneem is. Sy broer Zwelakhe was weer betrokke by die publikasie New Nation, wat verskeie kere beperkings opgelê is. Hy is ook self byna twee jaar lank sonder verhoor aangehou.
Sy is op 2 Julie 2011 op die ouderdom van 92 in haar huis in Linden oorlede.
Prestasie
Albertina het haar reeds 50 jaar lank toegewy aan die Albertina Sisulu-stigting, wat die opheffing van kinders en bejaardes in Soweto ten doel het. Haar toewyding aan die stryd teen apartheid en haar welsynswerk onder vroue en kinders is vereer toe sy onlangs tot voorsitter van die Wêreldvredesraad in Basel, Switserland, verkies is. Haar skoondogter Elinor Sisulu het in 2002 'n biografie oor haar skoonouers uitgegee onder die titel Walter & Albertina Sisulu - In our lifetime, waarin die verhaal van hierdie merkwaardige paar vertel word.
In Julie 2007 is die R21-hoofweg tussen Pretoria en O.R. Tambo Internasionale Lughawe na Albetina Sisulu genoem.
Susanna Hoffs
Susanna Hoffs (gebore 17 Januarie 1959) is 'n Amerikaanse aktrise en komponis. Sy is bekend vir haar rolle in die rolprente Buffy the Vampire Slayer (1992), Austin Powers: International Man of Mystery (1997), Austin Powers: The Spy Who Shagged Me (1999), en Austin Powers in Goldmember (2002).
Gerald Ford
Gerald Rudolph Ford jr. (Omaha (Nebraska), 14 Julie 1913 - Rancho Mirage, Kalifornië, 26 Desember 2006) was die 38ste president van die Verenigde State. Voor dit was hy die 40ste visepresident van die Verenigde State van 1973 tot 1974 onder president Richard Nixon. Hy was 'n politikus van die Republikeinse Party.
Jeug en vroeë loopbaan
Ford is as Leslie Lynch King jr. gebore en het in Grand Rapids, Michigan, grootgeword as die seun van Leslie Lynch King Sr en Dorothy Ayer Gardner Ford. Hy is hernoem na Gerald Rudolph Ford jr, nadat hy as kind deur sy ma se tweede man aangeneem is. Hy was 'n goeie Amerikaanse voetbalspeler. Sy span van die Universiteit van Michigan was vir twee seisoene onoorwonne. In 1934 is Ford as die waardevolste speler aangewys. Hy studeer daarna regte aan die Yale Universiteit.
Gedurende die Tweede Wêreldoorlog het hy onder meer diens gedoen op 'n vliegdekskip wat by Saipan en die Filippyne in gevegte betrokke was. In Desember 1944 het hy byna sy lewe verloor toe sy skip in 'n orkaan beland het. In 1946 verlaat hy die diens as 'n luitenant-kolonel en sluit by 'n prokureursfirma aan.
Ford het in 1948 'n politieke loopbaan gekies en is in 1949 tot die Huis van Verteenwoordigers verkies. Tydens sy eerste veldtog besoek hy baie boere en belowe hulle dat hy hul koeie sal kom melk as hy verkies word. Hy was 'n verteenwoordiger van Michigan se 5de distrik van 1949 tot 1973. As kongreslid was hy die aktiefste lid van die Warren-kommissie wat die sluipmoord op president John F. Kennedy ondersoek het. Van 1965 tot 1973 was hy die partyleier van die Republikeine. In daardie tydperk was hy 'n verklaarde teenstander van die Demokratiese president Lyndon B. Johnson. Volgens Ford gaan sy maatskaplike planne te ver en die militêre ontplooiing in Viëtnam nie ver genoeg nie.
Visepresident
Ford was Republikeinse partyleier in die Huis van Verteenwoordigers toe hy in 1973 die visepresident Spiro Agnew opvolg, wat bedank het weens korrupsie. Kort voor lank is 'n bepaling by die grondwet gevoeg wat die Kongres gemagtig het om die visepresidentpos te vul. Tot op daardie staduim was die Speaker van die Huis van Verteenwoordigers die tussentydse opvolger van die visepresident. Ford se aanstelling is spoedig goedgekeur, want daar was destyds 'n goeie kans dat Nixon vroeër of later moes bedank. Ford het die eed afgelê tydens 'n eenvoudige seremonie in die Huis van Verteenwoordigers. As visepresident het Ford Nixon se aksies so lank as moontlik tydens die Watergate-skandaal verdedig, maar uiteindelik moes hy ook sien dat die president se posisie onhoudbaar geword het.
President
Ford het op 9 Augustus 1974 president geword ná president Richard Nixon se bedanking weens die Watergate-skandaal. Kort nadat hy die amp aanvaar het, het Ford aan Nixon amnestie verleen. Hierdie besluit is deur 'n groot deel van die Amerikaanse bevolking veroordeel. Ford het die ontspanningsbeleid wat deur sy voorganger met die destydse Sowjetunie geïnisieer is, voortgesit. In 1975 laat hy die Amerikaanse Weermag finaal uit Viëtnam onttrek.
Tydens sy presidentskap het Ford twee moordaanslae oorleef. Op 5 September 1975 slaag 'n volgeling van Charles Manson daarin om 'n wapen op sy maag te rig. Sewentien dae later is 'n tweede aanval verydel.
Tydens Ford se ampstermyn as president moes die Verenigde State steeds ekonomiese probleme hanteer. Nadat hy byna verslaan is deur die latere president Ronald Reagan tydens die verkiesing van die Republikeinse presidentskandidaat, is hy in die presidensiële verkiesing van November 1976 deur sy Demokratiese teenstander Jimmy Carter uitgestof. Ford het teen Carter verloor weens die dreigende ekonomiese stagnasie en die feit dat Ford amnestie aan sy voorganger Richard Nixon verleen het.
Na sy presidentskap
In 1980 het Ford byna Ronald Reagan se visepresidentskandidaat geword, maar as visepresident wou hy nuwe magte hê, veral op die gebied van buitelandse beleid. Daarom het Reagan uiteindelik op George H.W. Bush besluit. Sedert sy presidentskap het Ford ietwat ontwikkel tot 'n woordvoerder van die linkse vleuel van die Republikeine. Hy het homself herhaaldelik uitgespreek teen die verbod op aborsies en vir gelyke regte vir homoseksuele mense. Hy was een van die min Republikeine wat die staat-van-beskuldiging-prosedure teen die Demokratiese president Bill Clinton teengestaan het.
Na sy presidentskap het Ford goed bevriend geraak met Jimmy Carter, die man wat hom in 1976 verslaan het. Hulle het in 2000 'n poging aangewend om deur die tydelike politieke verlamming wat tydens die presidentsverkiesing ontstaan het, te breek.
Ford sukkel die laaste jare met sy gesondheid. In 2000 is hy twee keer deur 'n ligte beroerte getref en in 2004 kon hy nie die Republikeinse Konvensie vir die eerste keer sedert sy jeug bywoon nie. Hy is later drie keer in die hospitaal opgeneem, onder meer weens longontsteking.
Gerald Ford is op 26 Desember 2006 in die ouderdom van 93 oorlede. Vanaf 30 Desember 2006 is daar ses dae van nasionale rou in die Verenigde State gehou. Ford is op 3 Januarie 2007 begrawe.
Allan Aynesworth
Allan Aynesworth (14 April 1864 – 22 Augustus 1959) was 'n Engelse akteur. Hy was bekend vir sy rolle in die rolprente Brown Sugar (1931), The Iron Duke (1934), Love, Life & Laughter (1934), en Woman of Dolwyn (1949).
Sesnasies-toernooi
Die Sesnasies-toernooi is ’n jaarlikse rugbytoernooi tussen ses Europese spanne: Engeland, Frankryk, Ierland, Italië, Skotland en Wallis. Die kompetisie word geborg deur die Ierse brouery Guinness. Die huidige kampioen is Ierland, wat die 2023-toernooi gewen het.
Die Sesnasies is die opvolger van die Vyfnasies-toernooi (1910–’31 en 1947–’99) wat op sy beurt die opvolger van die Tuisnasies-toernooi (1883–1909 en 1932–’39) is. Die Tuisnasies-toernooi, gespeel tussen spanne van Engeland, Ierland, Skotland en Wallis, was die eerste internasionale rugbytoernooi. Daar word soms nieamptelik in die media na die wenner van die Sesnasies-toernooi as die Europese of Noordelike Halfrond-kampioen verwys.
Formaat
Die toernooi word jaarliks gespeel en het ’n eenvoudige formaat: Elke span speel een keer teen elk van die ander vyf spanne met die tuisveldvoordeel wat jaarliks omruil tussen die spanne. Spanne kry vier punte vir ’n oorwinning, twee vir ’n gelykopuitslag en geen vir ’n verlies. Tot in 2017 is bonuspunte in hierdie toernooi nie toegeken nie. Sedert die 2017-toernooi word bonuspunte soos by die Rugbywêreldbeker toegeken:
Indien ’n span al sy wedstryde wen, word gesê dat ’n “Grand Slam” behaal is. Enige van die Tuisnasies wat die drie ander Tuisnasies wen, behaal die “Driekroon”. Hoewel hierdie prestasie lank reeds deel is van die toernooi, is in 2006 vir die eerste keer ’n fisieke Driekroontrofee toegeken. Geen trofee word toegeken vir die span wat aan die einde van die toernooi laaste geëindig het nie, maar daar word gesê dat hulle die “Houtlepel” gewen het. Sedert die eerste Sesnasies-toernooi in 2000 het slegs Engeland en Ierland nog nie die Houtlepel “gewen” nie. Italië het die meeste Houtlepels in die Sesnasies met 18, maar die ander spanne het weens deelname aan die voorafgaande toernooie meer Houtlepels.
Verskeie individuele kompetisies vind plaas gedurende die loop van die toernooi. Die oudste hiervan is die Calcuttabeker wat sedert 1879 jaarliks tussen Engeland en Skotland uitgespeel word. Dit word die Calcuttabeker genoem omdat dit gemaak is van gesmelte Indiese roepees. Sedert 1988 word die Millennium-trofee aan die wenner tussen Engeland en Ierland toegeken en sedert 1989 word die Eeufees-quaich aan die wenner tussen Ierland en Skotland toegeken. Sedert 2007 ding Frankryk en Italië mee om die Giuseppe Garibaldi-trofee; die kompetisie is geskep om die 200ste herdenking van die geboorte van Giuseppe Garibaldi, die Italiaanse held wat Italië help herenig het, te vier. Garibaldi is in 1807 in Nizza (nou Nice), Frankryk, gebore. Sedert 2018 word die Auld Alliansie-trofee tussen Frankryk en Skotland ter nagedagtenis aan die tydens die Eerste Wêreldoorlog gesneuwelde rugbyspelers uitgespeel. In 2019 is die Doddie Weir-beker, genoem na die voormalige Skotse rugbyspeler Doddie Weir wat met Motorneuronsiekte gediagnoseer is, tussen Skotland en Wallis vir die eerste keer uitgespeel. Sedert 2022 word die Cuttittabeker, genoem na die voormalige Italiaanse kaptein en Skotse skrumafrigter Massimo Cuttitta wat in 2021 op 54 aan Covid-19 dood is, tussen Italië en Skotland uitgespeel.
Voor 1994 het spanne met dieselfde hoeveelheid ligapunte gesamentlik met die louere weggestap. Sedertdien is bepaal dat die span met ’n beter punteverskil die wenner sal wees. Die toernooireëls stel dit ook dat indien spanne op ligapunte en punteverskil gelyk is, die span wat die meeste drieë gedruk het, moet wen. Indien dieselfde hoeveelheid drieë ook gedruk is, word al die betrokke spanne as wenner aangewys. Tot op hede was ligapunte en punteverskil egter voldoende om die wenner te bepaal.
Toernooitrofee
Die wenners van die Sesnasies ontvang die Toernooitrofee. Om ’n trofee te gee was oorspronklik die idee van die Graaf van Westmorland en is in 1993 vir die eerste keer oorhandig aan die toernooiwenner Frankryk. Die trofee is van sterlingsilwer, ontwerp deur James Brent-Ward en is gemaak deur ’n span van agt silwersmede van die firma William Comyns in Londen.
Daar is 15 kantpanele wat die vyftien spelers van ’n rugbyspan voorstel, en drie handvatsels wat die drie beamptes (skeidsregter en twee assistentskeidsregters) voorstel. Die beker het ’n kapasiteit van 3,75 liter – genoeg vir vyf bottels sjampanje. In die mahoniehoutbasisis ’n versteekte laai wat ses alternatiewe kruisblomme bevat – elk ’n silwer replika van die spanembleme – wat op die afneembare deksel vasgeskroef kan word.
Driekroontrofee
Die Driekroon kan slegs deur Engeland, Ierland, Skotland of Wallis gewen word wanneer een van die vier spanne elk van die ander drie wen gedurende die Sesnasies-toernooi. Die eer van die Driekroon is vir jare reeds deel van die toernooi en dateer terug na die oorspronklike Tuisnasies-toernooi. Die fisiese Driekroon-trofee word egter eers slegs sedert 2006 toegeken. Ierland het in 2023 die Driekroon gewen nadat hulle Engeland, Ierland en Wallis verslaan het.
Vir die toernooi in 2006 het Harry Hooper, hoof van Eksterne Kommunikasie aan die Royal Bank of Scotland (die destydse primêre borg van die toernooi) opdrag gegee aan Hamilton & Inches (wat in Londen en Edinburg gebaseer is) om ’n trofee vir die Driekroon te ontwerp en te skep. Sedertdien is dit ses keer deur Ierland, vier keer deur Wallis en drie keer deur Engeland gewen.
Ander trofeë
Daar word om verskeie ander trofee deur die loop van die toernooi meegeding, meestal as jarelange wedstryde tussen twee spanne.
Huidige stadions
Soos by die onlangse 2022-kompetisie, sal Sesnasies-wedstryde in die volgende stadions gehou word:
Notas
a. Naam van die Sesnasies-toernooi in die tale van die deelnemende lande:
Fritz Reiner
Fritz Reiner (Boedapest, 19 Desember 1888 - New York Stad, 15 November 1963) was 'n Hongaars-Amerikaanse dirigent.
Fritz Reiner studeer aan die Franz Liszt Muziekakademie in sy geboortestad. Vir sy hoofvak, klavier, ontvang hy onder andere lesse van Béla Bartók. Hy begin sy jong loopbaan as protegé van die komponis Richard Strauss, self 'n vooraanstaande dirigent. Vanaf 1909 was hy koorrepetiteur aan die opera van Boedapest. In 1912 word hy hoofdirigent van die Opera van Dresden, te wete die tuisbasis van die Staatskapelle Dresden. Reiner werk mee aan die verspreiding van Strauss se opera's. Reiner emigreer in 1921 na die Verenigde State waar hy dirigent word van die Cincinnati Simfonieorkes. In 1922 dirigeer hy die Amerikaanse première van Die Frau ohne Schatten. In 1931 word hy dosent aan die Curtis Institute of Music in Philadelphia, Pennsylvanië. Tot sy studente behoort Leonard Bernstein, Lukas Foss en Nino Rota. Van 1938 tot 1948 was hy hoofdirigent van die Pittsburgh Simfonieorkes gewees. Saam met Serge Koussevitsky gee hy opdrag aan Bartók vir 'n nuwe komposisie (Konsert vir orkes (1943) ). Reiner maak in 1949 sy buiging aan die Metropolitan Opera te New York Stad met Salomé van Richard Strauss. Van 1953 tot sy dood in 1963 was hy hoofdirigent van die Chicago Simfonieorkes gewees. Hy het reeds in 1954 stereo opnames saam met die orkes gemaak vir RCA Records.
Reiner is bekend vir sy outokratiese en streng werkswyse. Hy is 'n gesaghebbende figuur wat die musiek van Strauss, Bartók en Strawinski betref, en was ook 'n voorvegter van hedendaagse musiek.
Geissorhiza radians
Geissorhiza radians is 'n meerjarige blomplant en geofiet wat tot die genus Geissorhiza behoort en deel is van die fynbos en renosterveld. Die spesie is endemies aan die Wes-Kaap en kom van Malmesbury tot by Klapmuts voor. Die plant het 80% van sy habitat afgestaan aan gewasverbouing en ontwikkeling. Daar is slegs nege, klein, gefragmenteerde subpopulasies oor, meestal in die Darling omgewing. Die oorblywende plante word bedreig deur insek en onkruiddoders asook oorbeweiding.
Abwehr
Die Abwehr was die Duitse militêre intelligensiediens vir die Reichswehr en Wehrmacht van 1920 tot 1945.
Geskiedenis
Ondanks die feit dat die Verdrag van Versailles die Duitsers geheel en al verbied het om 'n intelligensie-organisasie te stig van hulle eie, vorm hulle in 1920 'n intelligensiegroep in die Ministerie van Verdediging, wat die Abwehr genoem word. Die aanvanklike doel van die Abwehr was verdediging teen buitelandse spioenasie - 'n organisatoriese rol wat later aansienlik uitgebrei is. Onder generaal Kurt von Schleicher is die intelligensie-eenhede van die individuele militêre dienste gekombineer en in 1929 gesentraliseer onder sy ministerie van Verdediging, wat die grondslag vorm vir dit wat meer algemene begryp word as die Abwehr.